rejauldu/bengali-wikipedia huggingface dataset:
এ্যারোনটিকাল কলেজ অব বাংলাদেশ (এসিবি) এ্যারনোটিক্যাল ইঞ্জিনিয়ারিংয়ে আন্তর্জাতিকভাবে স্বীকৃত উচ্চ একাডেমিক যোগ্যতা প্রদানের জন্য প্রথম ইনস্টিটিউট। এটি ২০০৬ সালে প্রতিষ্ঠিত হয়েছিল এবং এটি এডক্সেলের অনুমোদিত শিক্ষা কেন্দ্র।   ইতিহাস  এসিবি ১৯৯৭ থেকে এভিয়েকনের নামে যাত্রা শুরু করে। ২০০৩ সালে এটি এভিয়েকন থেকে এ্যারোনটিকাল ইনস্টিটিউট অব বাংলাদেশ (এআইবি) এর নাম পরিবর্তন করে। ২০০৬ সাল থেকে, এআইবি বাংলাদেশ কারিগরি শিক্ষা বোর্ড এর অধীনে ডিপ্লোমা কোর্স পরিচালনা করে এবং এ্যারোনটিকাল কলেজ অব বাংলাদেশ (ACB) ইউকে এডক্সেলের অধীনে আন্ডার গ্রাজুয়েট কোর্স দিয়ে শুরু করে।   ভিশন  এ্যারোনটিকালইঞ্জিনিয়ারিং এর উপর শিক্ষা, গবেষণা এবং উদ্যোগের একটি শ্রেষ্ঠত্ব কেন্দ্র হয়ে উঠাই আমাদের দর্শন।   অবস্থান  ACB হযরত শাজালাল আন্তর্জাতিক বিমানবন্দরের নিকট উত্তরা মডেল টাউনে উত্তরা পশ্চিম থানার পাশে ১১ নং সেকটর ২০ নং সড়কে ৩৮ নং বাসায় অবস্থিত।   কোর্স সমূহ  এখানে এডেক্সেল ও বিটেক থেকে অনুমোদিত ডিপ্লোমা ও বিএসসি কোর্স রয়েছেঃ   LEVEL-3 / EXTENDED NATIONAL DIPLOMA IN  AERONAUTICAL ENGINEERING  BUSINESS MANAGEMENT  LEVEL-5 / HIGHER NATIONAL DIPLOMA IN  AERONAUTICAL ENGINEERING  BUSINESS MANAGEMENT  LEVEL-6 GRADUATION IN  AERONAUTICAL ENGINEERING  BUSINESS MANAGEMENT  স্বল্প মেয়াদী কোর্স সমূহ   EASA part 66  Cabin Crew  Aviation Management  Auto Mechanic   একাডেমিক অংশীদার    Aerobuildung  Shenyang Aerospace University  Edexcel-UK  বিষয়শ্রেণী:ঢাকা জেলার মহাবিদ্যালয়
গাজীপুর জেলা উত্তর ভারতের উত্তর প্রদেশ রাজ্যের একটি জেলা। গাজীপুর শহর গাজীপুর জেলা সদরদপ্তর। জেলাটি বারাণসী বিভাগের অন্তর্গত। গাজীপুর অঞ্চলটি গোলাপের অন্যন্য সুগন্ধযুক্ত স্প্রে তৈরির জন্য গোলাপ জল নামে পরিচিত এবং ব্রিটিশ ভারতের গভর্নর জেনারেল লর্ড কর্নওয়ালিসের সমাধির জন্যও এটি বিখ্যাত, যিনি এখানে মারা গিয়েছিলেন। তার সমাধিটি শহরের পশ্চিমাংশে অবস্থিত এবং এটি ভারতের প্রত্নতাত্ত্বিক জরিপ দ্বারা সুরক্ষিত রয়েছে।   জনসংখ্যা  ২০১১ সালের ভারতীয় জনগণনা অনুসারে ঘাজীপুর জেলার জনসংখ্যা ৩,৬২২,৭২৭ জন, যা লিথুয়ানিয়া বা মার্কিন যুক্তরাষ্ট্র ওকলাহোমা রাজ্যের জনসংখ্যার সমান। এ জনসংখ্যা জেলা ভারতে ৭৯তম জেলায় স্থান দিয়েছে (মোট ৬৪০টি জেলার মধ্যে)।মোট জনসংখ্যার মধ্যে পুরুষ ১,৮৬৬,৫৮৪ এবং মহিলা ১,৭৬৬,১৪৩ জন। জেলার আয়তন ৩,৩৭৮ বর্গকিলোমিটার এবং এটি উত্তর প্রদেশের জনসংখ্যার ১.৮২%। এর জনসংখ্যার ঘনত্ব প্রতি বর্গকিলোমিটারে ১,০৭২ জন (প্রতি বর্গমাইলে ২,৭৮০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ১৯.২৬%। ঘাজীপুরে প্রতি ১০০০ পুরুষের জন্য ৯৫১ জন মহিলা লিঙ্গ অনুপাত রয়েছে এবং সাক্ষরতার হার ৭৪.২৭%। পুরুষদের মধ্যে সাক্ষরতার হার ৮৫.৭৭%, এবং নারীদের মধ্যে সাক্ষরতার হার ৬২.২৯%। মোট জনসংখ্যার ৯২.৪৪% গ্রামীণ অঞ্চলে এবং ৭.৫৬% শহুরে অঞ্চলে বসবাস করে।  তথ্যসূত্র  বিষয়শ্রেণী:উত্তরপ্রদেশের জেলা বিষয়শ্রেণী:গাজীপুর জেলা, উত্তরপ্রদেশ
সৈয়দ মঞ্জুর হোসেন বাংলাদেশের চাঁপাইনবাবগঞ্জ জেলার একজন সাবেক রাজনীতিবিদ বিএনপির প্রতিষ্ঠাকালীন নেতা ও সাবেক প্রতিমন্ত্রী। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদশে জাতীয়তাবাদী দল (বিএনপি) এর একজন রাজনৈতিক নেতা ছিলেন। তবে পরবর্তিতে মৃত্যুর কয়েকদিন পূর্বে এলডিপিতে যোগ দেন।  প্রাথমিক জীবন সৈয়দ মঞ্জুর হোসেন বাংলাদেশের চাঁপাইনবাবগঞ্জ জেলায় জন্মগ্রহণ করেন।  রাজনৈতিক জীবন সৈয়দ মঞ্জুর হোসেন বাংলাদেশের সাধারণ নির্বাচন এর মাধ্যমে নির্বাচিত সংসদ সদস্য হিসেবে চাঁপাইনবাবগঞ্জ থেকে জাতীয় সংসদ নির্বাচন এর নির্বাচনি এলাকা চাঁপাইনবাবগঞ্জ-২ থেকে ২০০৮ সালের পূর্ববর্তি প্রতিটি নির্বাচনে নির্বাচিত হন।  আবদুস সাত্তারের মন্ত্রিসভায় তিনি সেচ, বন্যা ও পানি উন্নয়ন উপমন্ত্রী হিসেবে দায়িত্ব পালন করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সাবেক উপমন্ত্রী বিষয়শ্রেণী:চাঁপাইনবাবগঞ্জ জেলার ব্যক্তি
ওয়াং শানকিউয়েং (, ; জন্ম: ২ জুন ১৯৯৩) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব হনান এবং চীন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ২০১২ সালে, ওয়াং চীন অনূর্ধ্ব-২০ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় চার বছর যাবত চীনের বয়সভিত্তিক দলের হয়ে খেলার পর, তিনি ২০১৯ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ১২ ম্যাচে ১টি গোল করেছেন।   প্রারম্ভিক জীবন  ওয়াং শানকিউয়েং ১৯৯৩ সালের ২রা জুন তারিখে চীনের হনানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ওয়াং চীন অনূর্ধ্ব-২০ এবং চীন অনূর্ধ্ব-২৩ দলের হয়ে খেলার মাধ্যমে চীনের প্রতিনিধিত্ব করেছেন। চীনের বয়সভিত্তিক দলের হয়ে তিনি প্রায় ৪ বছরে ২০ ম্যাচে অংশগ্রহণ করে ৩টি গোল করেছেন।  ওয়াং কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত চীনের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল চীন  ২০১৯  ২  ০ ২০২৩  ৯  ১ ২০২৪  ১  ০ সর্বমোট  ১২  ১   তথ্যসূত্র    বহিঃসংযোগ                  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:চীনের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:চীন লিগ টু-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:চীনের আন্তর্জাতিক যুব ফুটবলার
অক্রোধ () এর আক্ষরিক অর্থ 'ক্রোধ থেকে মুক্ত'। ভারতীয় দর্শন ও হিন্দু নীতিশাস্ত্রে এটি গুরুত্বপূর্ণ গুণ বলে বিবেচিত হয়।Mohapatra (1993), Hinduism: Analytical Study, South Asian Books, , page 40   ব্যুৎপত্তি  অক্রোধ হল সংস্কৃত উপসর্গ অ (अ; "ছাড়া", "অ") ও ক্রোধ (क्रोध; "রাগ"),krodha Sanskrit-English Dictionary, Koeln, Germany অর্থ "রাগ ছাড়া" শব্দের মধ্যে সংমিশ্রণ শব্দ। সম্পর্কিত শব্দ হল অক্রোধ (अक्रोध), যার অর্থ "ক্রোধের অনুপস্থিতি"।  আলোচনা  অক্রোধকে হিন্দুধর্মে গুণ ও পছন্দনীয় নৈতিক মূল্য হিসাবে বিবেচনা করা হয়। যখন রাগ হওয়ার কারণ থাকে কিন্তু তারপরও ক্রোধের অনুপস্থিতি থাকে, তখন তা অ-ক্রোধ বা অক্রোধ। ক্রোধের অনুপস্থিতি (অক্রোধ) মানে অপমান, তিরস্কার বা প্রচণ্ড উত্তেজনা সত্ত্বেও শান্ত থাকা। অক্রোধ মানে রাগের কারণের অনুপস্থিতি নয়, এর অর্থ হল রাগ না করা এবং পরিস্থিতি সত্ত্বেও সমান, শান্ত মেজাজ রাখা।  ক্রোধ (রাগ) হল কিছু আকাঙ্ক্ষার পরিতৃপ্তিতে বাধার কারণে অত্যধিক মানসিক অশান্তি; এটি তমঃ গুণের প্রকাশ (অন্ধকার, নেতিবাচক, ধ্বংসাত্মক), অবাঞ্ছিত মনস্তাত্ত্বিক অবস্থা। ক্রোধের বিপরীত হল অক্রোধ, এবং এটি একটি উৎপাদনশীল, ইতিবাচক ও গঠনমূলক অবস্থা।  ভাউক বলেছেন যে শান্তির যেকোনো প্রক্রিয়ার জন্য অক্রোধ প্রয়োজনীয়। শান্তি ও সুখ হল তৃপ্তির অবস্থা (সন্তুষ্ট), যেখানে ক্ষোভ বা হিংসার (অধিভেসতা), ক্রোধের অনুপস্থিতি (অক্রোধ) ও হিংসার অনুপস্থিতি (অহিংস)।DPS Bhawuk (2011), Spirituality and Indian Psychology, Springer, , page 138 ধর্ম অক্রোধের উপর নির্ভর করে, কারণ এটি প্রশান্তির পরিবেশ তৈরি করে, জীবনের যৌক্তিক নীতি ও কারণ এটি প্রেম দ্বারা অনুপ্রাণিত নৈতিক গুণ।   সাহিত্য  বৈদিক ঋষিদের মতে, যখন কাজটি যজ্ঞের (পূজা অনুষ্ঠান) অনুরূপ হয়ে যায়, তখন সেই কাজের প্রভাব অপূর্বে রূপান্তরিত হয়, অর্থাৎ, এটি অনন্য, অভূতপূর্ব এবং ক্ষমতায়িত হয়ে ওঠে। বিপরীতে, ক্রোধ মেঘের কারণ, যার ফলশ্রুতিতে ন্যায়-অন্যায় এবং পুণ্য ও পাপের মধ্যে বৈষম্য নষ্ট হয়। যখন বৈষম্যমূলক অনুষদটি নষ্ট হয়ে যায়, তখন ব্যক্তি আত্ম-পরিচয় হারিয়ে ফেলে এবং ভিতরের ভালোটি নষ্ট হয়ে যায়। ক্রোধ থেকে মুক্তি পেয়ে ব্যক্তি অপূর্ব অবস্থায় পৌঁছে যায়।   সর্বজনীনতা  হিন্দুধর্ম ও বৌদ্ধধর্ম উভয়ই ভালো জীবনের জন্য দশটি স্বাধীনতার পরামর্শ দেয়। এগুলি হল –অহিংস (হিংসা থেকে স্বাধীনতা), অস্তেয় (চাই থেকে মুক্তি, চুরি), অপরিগ্রহ ('শোষণ থেকে মুক্তি), অমৃতব  (আদিমৃত্যু থেকে স্বাধীনতা) ও আরোগ্য (রোগ থেকে মুক্তি),  অক্রোধ (ক্রোধের স্বাধীনতা), জ্ঞান বা বিদ্যা  (অজ্ঞান থেকে মুক্তি), প্রবৃত্তি  (বিবেকের স্বাধীনতা),  অভয় (ভয় থেকে মুক্তি) ও ধৃতি (হতাশা ও হতাশা থেকে মুক্তি)।   আরও দেখুন   ক্রোধ   তথ্যসূত্র   বিষয়শ্রেণী:হিন্দু দার্শনিক ধারণা বিষয়শ্রেণী:ভারতীয় দার্শনিক ধারণা বিষয়শ্রেণী:যোগশাস্ত্রের ধারণা বিষয়শ্রেণী:উপনিষদীয় ধারণা বিষয়শ্রেণী:বেদ বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ নীতিশাস্ত্র বিষয়শ্রেণী:হিন্দু নৈতিকতা
থাম্ব|আধুনিক জলদস্যু জাহাজ একবিংশ শতাব্দীর জলদস্যুতা মূলত সোমালী জলদস্যুদের সাথে সম্পর্কিত। ২০০৫ সাল ও সোমালী গৃহযুদ্ধের দ্বিতীয় পর্যায় থেকে এ অঞ্চলে জলদস্যুতা নাটকীয়ভাবে বৃদ্ধি পায়। বিংশ শতকের শেষভাগে, ২০০১ ও ২০০৫ এর মাঝামাঝি সময়ে জলদস্যুতার অভাশ্রম বলে বিবেচ্য ভারত, ইন্দোনেশিয়া, বাংলাদেশ ও পশ্চিম আফ্রিকা উপকূলে এর প্রভাব বেশি লক্ষ্য করা গেছে।   ২০০১-২০০৪  ২০০১ সালের আন্তর্জাতিক সামুদ্রিক সংস্থার এক প্রতিবেদনে উল্লেখ করা হয়, ২০০১ সালের প্রথম তিন মাসেই জলদস্যুতার ৫০টি ঘটনা ঘটেছে যার মধ্যে, ১৮টি দক্ষিণ চীন সাগরে, ১৪টি মালাক্কা প্রণালীতে, ১৩টি ভারত মহাসাগরে, ৪টি পশ্চিম আফ্যিকা উপকূলে ও একটি ফিলিপাইনে।  নববর্ষের দিন, বাংলাদেশের পাথরঘাটে একটি জলদস্যু দল পাঁচটি জাহাজ আটক করে, পরবর্তীতে একই দিনে একই দল মান্দেরবারিয়াতে একটি জাহাজ আক্রোমন করে। এছাড়াও মার্চে অ্যাকচুয়ারিয়া নামে একটি জাহাজের ক্রুরা চট্টগ্রাম বন্দরে নোঙ্গর করা অবস্থায় জলদস্যুদের একটি প্রচেষ্টা ব্যর্থ করে দেয়।  ৬ই ডিসেম্বর আমাজন নদীর প্রবেশপথে জলদস্যুরা নিউজিল্যান্ডের বিশিষ্ট ইয়ট-বাইচ খেলোয়াড় ও ১৯৯৫ এবং ২০০০ সালের আমেরিকা কাপ জয়ী স্যার পিটার ব্লেকের ব্যক্তিগত ইয়ট ১১৯-ফিট সীমাস্টারে আরোহণের চেষ্টা করে, এতে পিটার তাদের বাঁধা প্রদান করলে জলদস্যুরা তাকে গুলি করে হত্যা করে।  ২০০২ সালে ইন্দোনেশিয়া, বাংলাদেশ ও ভারতকে জলদস্যুতার জন্য ঝুঁকিপূর্ণ দেশের তালিকায় প্রথম তিনটি দেশ হিসেবে বিবেচনা করা হয়। তালিকাটি তৈরির সময় ইন্দোনেশিয়ায় ১০২টি, বাংলাদেশে ৩২টি এবং ভারতে ১৮টি জলদস্যু আক্রোমন সংঘটিত হওয়াকে বিবেচনায় আনা হয়েছিল।  ২০০৪ সালে ইন্দোনেশিয়ায় ৯৩টি ও নাইজেরিয়ায় ৩৯টিসহ সাড়া বিশ্বে ৩২৫টির মত জলদস্যুতার ঘটনা ঘটেছিল। এর ফলে ৩০ জন ব্যক্তি প্রাণ হারিয়েছেন।   উল্লেখযোগ্য আক্রমণ    ২০০৫-২০১০: সোমালী জলদস্যুতা   থাম্ব|সোমালিয়ার জলদস্যু ২০০৫ সাল থেকে সোমালিয়া উপকূলে জলদস্যুতার প্রকোপ বৃদ্ধি পেতে শুরু করে এবং জলদস্যুরা গৃহযুদ্ধের সময় জাতিসংঘের রসদ লাইন কেটে দেয় যার ফলে রসদ সরবরাহে বিঘ্ন ঘটে ও কমপক্ষে ১৩টি ভেসেল অপহরণ করে।  বিষয়শ্রেণী:বছর অনুযায়ী জলদস্যুতা বিষয়শ্রেণী:২১শ শতাব্দী
ইয়েল্লাপুর () ভারতের কর্ণাটক রাজ্যের উত্তর কন্নড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪১ মিটার (১৭৭৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে য়েল্লাপুর শহরের জনসংখ্যা হল ১৭,৯৩৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে য়েল্লাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:কর্ণাটকের পর্যটন
শেন ব্ল্যাক () (জন্ম: ১৬ এপ্রিল, ১৯৬১) হলেন একজন আমেরিকান অভিনেতা, চিত্রনাট্যকার এবং চলচ্চিত্র পরিচালক, ১৯৮৭ সালে একশন চলচ্চিত্র লেখার জন্য তিনি পরিচিত লেথাল ওয়েপন, এবং ২০০৫ সালে কিস কিস ব্যাং ব্যাং চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ পান। তার আসল প্রেডাটর চলচ্চিত্রে অভিনয় করেছেন। যার জন্য তিনি বর্তমানে অনুবাদ এবং নির্দেশ পরবর্তী দফা সরাসরি কাজ করেন।  ২০১৩ সালে তিনি সহ-লেখিকা হিসেবে আয়রন ম্যান ৩ চলচ্চিত্রটি পরিচালনা করেন, ২০১৬ সালের মধ্যে বিশ্বব্যাপী দশম সর্বোচ্চ ব্যবসাসফল চলচ্চিত্র হিসেবে স্থান পায়।   তথ্যসূত্র   বহিঃসংযোগ       বিষয়শ্রেণী:মার্কিন অভিনেতা বিষয়শ্রেণী:চিত্রনাট্যকার বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজি ভাষার চলচ্চিত্র বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:পেনসিলভেনিয়ার চলচ্চিত্র পরিচালক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:বিজ্ঞান কল্পকাহিনী চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:ক্যালিফোর্নিয়ার চিত্রনাট্যকার
রুশেমা বেগম একজন বাংলাদেশি শিক্ষক ও রাজনীতিবিদ ছিলেন যিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তিনি বাংলাদেশ আওয়ামী লীগের রাজনীতির সাথে যুক্ত ছিলেন।  জীবনী রুশেমা বেগম ফরিদপুর জেলার ঈশান মেমোরিয়াল উচ্চ বিদ্যালয়ের শিক্ষক হিসেবে কর্মজীবন শুরু করেন। তিনি বিদ্যালয়টির প্রধান শিক্ষক হিসেবেও দায়িত্ব পালন করেছিলেন। তার স্বামী ইমামউদ্দিন আহমাদ প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে ফরিদপুর-৫ (বর্তমান ফরিদপুর-৩) আসন থেকে সাংসদ হিসেবে নির্বাচিত হয়েছিলেন।  ২০১৯ সালের ১৬ ফেব্রুয়ারি বাংলাদেশ আওয়ামী লীগের মনোনয়নে তিনি একাদশ জাতীয় সংসদের সংরক্ষিত নারী আসনের সাংসদ হিসেবে বিনা প্রতিদ্বন্দ্বিতায় নির্বাচিত হন। ২০১৯ সালের ৯ জুলাই তিনি ৮৫ বছর বয়সে হৃদরোগে আক্রান্ত হয়ে ফরিদপুর হার্ট ফাউন্ডেশন হাসপাতালে মৃত্যুবরণ করেন।  তথ্যসূত্র  বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ফরিদপুর জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশী শিক্ষায়তনিক বিষয়শ্রেণী:২০১৯-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বাঁশগড় ভারতের পশ্চিমবঙ্গ রাজ্যের পুরুলিয়া জেলার বলরামপুর থানার অন্তর্গত একটি প্রত্নস্থল।   মূর্তি  বাঁশগড়ে যে সমস্ত মূর্তি পাওয়া গেছে ও বর্তমানে দেখতে পাওয়া যায়, সেগুলির বর্ণনা নিম্নরূপসুভাষ রায়, পুরুলিয়া জেলার পুরাকীর্তি, পুরুলিয়ার কয়েকটি প্রত্নস্থল, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯ -  মূর্তি  বৈশিষ্ট্য আদিনাথ  সাড়ে তিন ফুট দৈর্ঘ্যের পদ্মের ওপর কায়োৎসর্গ মুদ্রায় পদ্মের ওপর দণ্ডায়মান মূর্তি, লাঞ্ছনচিহ্ন ষাঁড়। দুইপাশে চব্বিশ জন তীর্থঙ্করের মূর্তি। নিচে দুইজন চামরধারীর মূর্তি, দুইজন ধ্যানরতা নারীমূর্তি ও দুইটি সিংহ মূর্তি বর্তমান। চন্দ্রপ্রভ  দুই ফুট উচ্চতা মূর্তি, দুইপাশে দুইটি করে চারজন তীর্থঙ্করের মূর্তি। নিচে দুইজন চামরধারীর মূর্তি ও উপাসনারত দুই নারীমূর্তি বর্তমান।  চতুর্ভূজ মূর্তি  ভগ্নমূর্তি, দুইপাশে ও ওপরে দুই জন করে চারটি রমণী মূর্তি বর্তমান।   তথ্যসূত্র   বিষয়শ্রেণী:পুরুলিয়া জেলার প্রত্নস্থল
টমাস মিসিং (১৭১০ - ২৫ সেপ্টেম্বর ১৭৮৮) ছিলেন একজন ইংরেজ রাজনীতিবিদ। তিনি ১৭৪১ থেকে ১৭৪৭ সাল পর্যন্ত পুলের সংসদ সদস্য হিসেবে দায়িত্ব পালন করেছিলেন।   জীবনী  মিসিং হ্যাম্পশায়ারের টিচফিল্ডের কাছে স্টাবিংটনে জন্মগ্রহণ করেন। ১৭৩৯ সালে মিসিং পুলে ৫০০ পাউন্ড খরচে একটি ওয়ার্কহাউস তৈরি করেন।  তিনি ১৭৩৯ থেকে ১৭৪০ সাল পর্যন্ত হ্যাম্পশায়ারের হাই শেরিফ ছিলেন। ১৭৪১ সালের ব্রিটিশ সাধারণ নির্বাচনে তিনি প্রথমবারের মতো সংসদ সদস্য নির্বাচিত হন। ১৭৫০-এর দশকে তিনি পোর্টসমাউথের মেয়র হিসেবে দুই মেয়াদে দায়িত্ব পালন করেন।  তিনি ১৭৮৮ সালে মারা যান।   তথ্যসূত্র   বিষয়শ্রেণী:পুলের গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:১৭৮৮-এ মৃত্যু বিষয়শ্রেণী:১৭১০-এ জন্ম বিষয়শ্রেণী:পোর্টসমাউথের মেয়র বিষয়শ্রেণী:১৮শ শতাব্দীর ইংরেজ ব্যবসায়ী
মালাগাসি অলিম্পিক কমিটি (; এছাড়াও সংক্ষেপে আইওসি কোড এমএডি দ্বারা পরিচিত) হলো মাদাগাস্কারের জাতীয় অলিম্পিক কমিটি। এই সংস্থাটির ১৯৬৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মাদাগাস্কারের আন্তানানারিভোতে অবস্থিত।  বর্তমানে মালাগাসি অলিম্পিক কমিটির সভাপতির দায়িত্ব পালন করছেন সিতেনি তিয়েরি রান্দ্রিয়ানাসোলোনিয়াইকো, যিনি ২০১১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জঁ আলেক্স হারিনেলিনা রান্দ্রিয়ানাসোলোনিয়াইকো।  ইতিহাস ১৯৬৩ সালে মাদাগাস্কারের বহু-ক্রীড়ার সর্বোচ্চ সংস্থা হিসেবে মালাগাসি অলিম্পিক কমিটি প্রতিষ্ঠিত হয়েছে। অঁরি রাকোতোবে এই সংস্থার প্রথম সভাপতির দায়িত্ব পালন করেছেন, যিনি ১৯৬৩ হতে ১৯৭১ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ১ বছর পর মাদাগাস্কার ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে মাদাগাস্কার  তথ্যসূত্র  বহিঃসংযোগ  এএনওসিতে মালাগাসি অলিম্পিক কমিটি   অলিম্পিডিয়ায় মালাগাসি অলিম্পিক কমিটি   অলিম্পিক.কমে মালাগাসি অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মাদাগাস্কার বিষয়শ্রেণী:মাদাগাস্কারের ক্রীড়া পরিচালনা পরিষদ বিষয়শ্রেণী:১৯৬৩-এ মাদাগাস্কারে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত ক্রীড়া সংস্থা
তামার এশেল ( ; ২৪ জুলাই ১৯২০ - ২৪ জুলাই ২০২২) একজন ইসরায়েলি কূটনীতিক, রাজনীতিবিদ এবং সমাজসেবক ছিলেন। তিনি ইসরায়েলের পররাষ্ট্র মন্ত্রণালয়ে গুরুত্বপূর্ণ ভূমিকা পালন করেছেন এবং দেশের আন্তর্জাতিক সম্পর্ক ও কূটনৈতিক কর্মকাণ্ডে অবদান রেখেছেন।   জীবনী  তার জন্ম লন্ডনে তামার ফিঙ্কেলস্টাইন নামে, যখন তার বাবা-মা ইংল্যান্ডে ইহুদি সংস্থার দূত ছিলেন। ১৯২৩ সালে তিনি তাদের সাথে ম্যান্ডেটরি প্যালেস্টাইনে ফিরে আসেন। তার মা ছিলেন সুপরিচিত ফেইনবার্গ এবং বেলকিন্ড পরিবারের সদস্য এবং অ্যাভশালোম ফেইনবার্গের বোন।  তার বাবা ছিলেন এই অঞ্চলের প্রাথমিক আইনজীবীদের মধ্যে একজন। ফিলিস্তিনে ফিরে আসার পর, তারা হাইফায় বসতি স্থাপন করে, যেখানে এশেল হিব্রু রিয়ালি স্কুল থেকে স্নাতক হন। তিনি লন্ডন বিশ্ববিদ্যালয়ে প্রাচ্যবিদ্যা অধ্যয়ন করতে যান। থাম্ব|জেরুজালেমে তামার এশেল, ১৯৭৭ লন্ডনে থাকাকালীন, তিনি হাগানার সাথে সক্রিয় ছিলেন এবং ১৯৪০-এর দশকে, তিনি ফ্রান্সে এর অভিবাসন অফিসের প্রধান ছিলেন।  কূটনৈতিক ও রাজনৈতিক জীবন  ১৯৪৮ সালে ইসরায়েল প্রতিষ্ঠার পর, তিনি ইসরায়েলের পররাষ্ট্র মন্ত্রণালয়ে কাজ করা শুরু করেন। এই সময়ে, তিনি জাতিসংঘে মন্ত্রণালয়ের প্রতিনিধিদলের সদস্য হিসেবে প্রতিনিধিত্ব করেছিলেন এবং প্রধানমন্ত্রীর কার্যালয়ে মন্ত্রণালয়ের পক্ষ থেকে বিভিন্ন গুরুত্বপূর্ণ পদে দায়িত্ব পালন করেছেন। তার দক্ষতা এবং প্রতিশ্রুতি দেখে, ১৯৬৮ সালে, যখন তিনি মন্ত্রিত্ব থেকে অবসর গ্রহণ করেন, তাকে রাষ্ট্রদূত উপাধি প্রদান করা হয়।  ১৯৭০-এর দশকে, এশেল জেরুজালেম সিটি কাউন্সিলের সদস্য হিসেবে তার ভূমিকা পালন শুরু করেন এবং তিনি টেডি কোলেকের ডেপুটি মেয়র হিসেবে কাজ করেন। তার নেতৃত্বে, তিনি শহরের বিভিন্ন গুরুত্বপূর্ণ উন্নয়ন প্রকল্পে অংশগ্রহণ করেন এবং শহরের জনসাধারণের কল্যাণে বিভিন্ন ধরনের কার্যক্রম পরিচালনা করেন। এশেলের তত্ত্বাবধানে, শহরের প্রশাসনিক কাঠামো আরও শক্তিশালী এবং কার্যকরী হয়ে ওঠে, এবং তিনি জেরুজালেমের উন্নয়ন ও প্রগতির জন্য এক অবিচ্ছেদ্য অংশ হয়ে উঠেছিলেন। ১৯৭৭ সালে অ্যালাইনমেন্ট তালিকায় নেসেটে নির্বাচিত হওয়ার আগ পর্যন্ত তিনি না'আমত মহিলা সংগঠনের প্রধানও ছিলেন। ১৯৮১ সালের নির্বাচনে তিনি তার আসন ধরে রাখেন এবং ১৯৮৪ সালের নির্বাচন পর্যন্ত তিনি এই পদে বহাল থাকেন। "Tamar Eshel". www.knesset.gov.il. Retrieved 24 May 2021.  ব্যক্তিগত জীবন  এশেল ২৪ জুলাই ২০২২ সালে মারা যান যখন তার ১০২ তম জন্মদিন ছিলো।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:২০২২-এ মৃত্যু বিষয়শ্রেণী:ইসরায়েলে ব্রিটিশ অভিবাসী বিষয়শ্রেণী:ইসরায়েলি বংশোদ্ভূত ব্রিটিশ ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ইসরায়েলি নারী রাজনীতিবিদ বিষয়শ্রেণী:ইসরায়েলি নারী কূটনীতিবিদ বিষয়শ্রেণী:ইসরায়েলের রাষ্ট্রদূত বিষয়শ্রেণী:ইসরায়েলি নারী শতবর্ষী বিষয়শ্রেণী:ইসরায়েলের নারী রাষ্ট্রদূত বিষয়শ্রেণী:লন্ডনের রাজনীতিবিদ বিষয়শ্রেণী:ইহুদি শতবর্ষী
উত্তরীয় সিংহদন্তী, আরেক নাম সুৱেড সিংহদন্তী, হলো একটি বহুবর্ষজীবী উদ্ভিদ যা উত্তর ইউরোপ ও বাল্টিক রাষ্ট্রসমূহের আঞ্চলিক বাসিন্দা। এর বৈজ্ঞানিক নাম সিংহদন্তী উদীচ্য এবং এটি তারকান্যায় পরিবারের সদস্য।  এই প্রজাতিটি আর্দ্র, সুনিষ্কাশিত মাটিতে বেড়ে ওঠে এবং প্রায়শই খোলাভূমি এবং তৃণভূমিতে পাওয়া যায়। এটি রোদ পছন্দ করে এবং তাপমাত্রা -১৫ মাত্রা তাপমান পর্যন্ত সহ্য করতে পারে। উদ্ভিদটি লম্বা, পাতলা পাতা বিশিষ্ট এবং এর হলদে রঙের ফুল আছে যা বসন্তে ফোটে। ফুলগুলি ছোট এবং ঋক্ষপুষ্পের মতো, একটি হলুদ কেন্দ্রবিশিষ্ট। গাছটি বাগানে একটি শোভাময় উদ্ভিদ হিসাবে এবং গবাদি পশুর খাদ্যের উৎস হিসেবে ব্যবহৃত হয়। এটির ঐতিহ্যগত ঔষধি ব্যবহারও রয়েছে, যা এর প্রদাহ বিরোধী এবং পচনবারক বৈশিষ্ট্যের জন্য পরিচিত। উদ্ভিদটির চারা বীজ দ্বারা তৈরি করা যায়। এটি খরা-সহনশীল, এবং একটি পছন্দসই আকৃতি এবং আকার বজায় রাখার জন্য ছাঁটাই করা যেতে পারে।   তথ্যসূত্র   বিষয়শ্রেণী:উদ্ভিদ
ডাপু সড়ক সুড়ঙ্গ বা দাপু রোড টানেল (চীনা: 打浦路 隧道) একটি সড়ক সুড়ঙ্গ যা চীনের সাংহাই শহরের হুয়াংপু নদীর নিচে অবস্থিত। এটি সাংহাইয়ের পুক্সি'র পাশে  পুডং নিউ এরিয়া দিয়ে হুয়াংপু জেলাকে সংযুক্ত করে। সুড়ঙ্গটিতে দুটি টিব বা সুড়ঙ্গ পথ রয়েছে, যার মধ্যে প্রথমটি ১৯৬৫ থেকে ১৯৭০ সাল পর্যন্ত নির্মিত হয়েছিল এবং এটি হুয়াংপু নদীর নিচে প্রথম যানবাহনের সুড়ঙ্গ হিসাবে কাজ করেছিল। প্রথম সুড়ঙ্গের দুটি লেন রয়েছে এবং মূলত প্রতিটি দিকে একটি করে লেন দ্বারা এটি পরিচালনা করা হয়। সাংহাইয়ের এক্সপো ২০১০-এর জন্য অধিকতর যানবাহন পরিবহনের প্রয়োজনীয়তার কারণে দ্বিতীয়বারের মতো ২০০৯ থেকে ২০১০ সালের মধ্যে প্রথমবারের সুড়ঙ্গের পশ্চিমের দিকে দ্বিতীয় টিউবটি নির্মিত হয়েছিল। দ্বিতীয় টিউব খোলা হলে প্রথম সুড়ঙ্গটি একমুখী যানবাহন পরিবহনকারী সুড়ঙ্গে  রূপান্তরিত হয়। উত্তরমুখী যানবাহন শুধুমাত্র নতুন সুড়ঙ্গটি বহন করে এবং এই সুড়ঙ্গ ২.৭৯৩ কিলোমিটার (১.৭০২ মাইল) দীর্ঘ। উত্তরমুখী সুড়ঙ্গের পশ্চিমে, অবস্থিত দক্ষিণমুখী সুড়ঙ্গ ২.৯৭১ কিলোমিটার (১.৮৪৬ মাইল) দীর্ঘ।  তথ্যসূত্র  বিষয়শ্রেণী:সুড়ঙ্গ বিষয়শ্রেণী:সাংহাইয়ের ভবন ও স্থাপনা
জনগণনা শহর, আদমশুমারি শহর বা জনশুমারি শহর হচ্ছে ভারত ও অন্যান্য দেশে বিভিন্ন জনশুমারি দ্বারা চিহ্নিত একধরনের শহর। দেশভেদে এর সংজ্ঞা বিভিন্ন। ভারত ভারতে জনগণনা শহর হচ্ছে এমন এক জনবসতি যা শহর হিসাবে আইনত চিহ্নিত বা শাসিত নয় কিন্তু এর জনসংখ্যা পৌর বৈশিষ্ট্য অর্জন করেছে। এর বৈশিষ্ট্য নিম্নরূপ:  জনসংখ্যা ৫,০০০ জনের বেশি  অন্তত ৭৫% পুরুষ কর্মক্ষম অধিবাসী কৃষি ব্যতীত অন্যান্য খাতে নিয়োজিত  সর্বনিম্ন জনঘনত্ব ৪০০ জন প্রতি বর্গকিমি  ২০০১ সালে ভারতে ১,৩৬২টি জনগণনা শহর চিহ্নিত করা হয়েছিল, যা ২০১১ সালে বেড়ে ২,৮৯৪টি দাঁড়িয়েছিল। প্রধানের (২০১৩) মতে, এই জনগণনা শহরগুলো বিগত দশকের পৌর বৃদ্ধির ৩০ শতাংশকে বোঝাচ্ছে। প্রধান এটাও পর্যবেক্ষণ করেছেন যে পশ্চিমবঙ্গ ও কেরল রাজ্যে জনগণনা শহরের সংখ্যার বৃদ্ধি সবচেয়ে বেশি।  আয়ারল্যান্ড আয়ারল্যান্ডে একটি সেন্সাস টাউন হল:  তথ্যসূত্র  বিষয়শ্রেণী:শহর
জর্জ হার্বার্ট হিচিংস একজন মার্কিন ডাক্তার। তিনি ১৯৮৮ সালে জেমস হোয়াইট ব্ল্যাক ও গারট্রুড এলিয়নের সাথে চিকিৎসাবিজ্ঞানে নোবেল পুরস্কার লাভ করেন।  জীবনী হিচিংস ১৯০৫ সালের ১৮ এপ্রিল ওয়াশিংটনে জন্মগ্রহণ করেন। তিনি ইউনিভার্সিটি অব ওয়াশিংটন থেকে রসায়নে ১৯২৭ সালে বিএস এবং ১৯২৮ সালে এমএস ডিগ্রি অর্জন করেন। তিনি ১৯৩৩ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। http://www.nndb.com/people/116/000132717/http://www.faqs.org/health/bios/74/George-H-Hitchings.htmlhttp://www.nobelprize.org/nobel_prizes/medicine/laureates/1988/hitchings-bio.html  তথ্যসূত্র  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:১৯০৫-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন চিকিৎসক বিষয়শ্রেণী:মার্কিন নোবেল বিজয়ী বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের শিক্ষক বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:রয়েল সোসাইটির বিদেশি সদস্য বিষয়শ্রেণী:হার্ভার্ড সভ্য বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
জাফারের যুদ্ধ ৬৩৩ সালে ইসলামী নবী মুহাম্মদের একজন সাহাবি খালিদ বিন ওয়ালিদ এবং গোত্রীয় নেত্রী সালমার মধ্যে সংঘটিত হয়। খালিদ তাকে পরাজিত করেন। সালমা যুদ্ধক্ষেত্রে মৃত্যুবরণ করে। এই যুদ্ধ রিদ্দার যুদ্ধের সময় সংঘটিত হয়। বিদ্রোহী নেত্রী সালমা দেহরক্ষী পরিবেষ্টিত অবস্থায় উটে চড়ে এতে অংশ নেয়। খালিদ তার একদল মুজাহিদ নিয়ে সালমার দিকে অগ্রসর হন এবং তাকে ও তার দেহরক্ষীদের হত্যা করেন। এ যুদ্ধে কয়েকশত বিদ্রোহী নিহত হয়।  পরবর্তী অবস্থা বিদ্রোহীরা পরাজিত হওয়ার পর অন্য বিদ্রোহী গোত্রগুলোর কেউ ইসলাম গ্রহণ করে কেউ বা পালিয়ে যায় বা বন্দী হয়। এই অঞ্চলের কোনো গোত্র এরপর বিদ্রোহী হয়নি।  অনলাইন সূত্র A.I. Akram, The Sword of Allah: Khalid bin al-Waleed, His Life and Campaigns Lahore, 1969   তথ্যসূত্র    A.I. Akram, The Sword of Allah: Khalid bin al-Waleed, His Life and Campaigns, Nat. Publishing. House, Rawalpindi (1970) .  বিষয়শ্রেণী:খালিদ বিন ওয়ালিদের যুদ্ধ বিষয়শ্রেণী:রাশিদুন খিলাফত জড়িত লড়াই  বিষয়শ্রেণী:৬৩২
শামীম আহসান একজন বাংলাদেশি কূটনীতিবিদ যিনি মালয়েশিয়ায় বাংলাদেশের হাইকমিশনার। ইতিপূর্বে, তিনি ইতালির বাংলাদেশ দূতাবাসের রাষ্ট্রদূত ছিলেন। এছাড়াও তিনি নাইজেরিয়ার বাংলাদেশ দূতাবাসের রাষ্ট্রদূত হিসেবে দায়িত্ব পালন করেন।   প্রাথমিক জীবন  শামীম আহসান ১ সেপ্টেম্বর ১৯৬৬ সালে  জন্মগ্রহণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর করেন।   কর্মজীবন  শামীম আহসান বাংলাদেশ সিভিল সার্ভিস ১১তম ব্যাচের পররাষ্ট্র ক্যাডারের কর্মকর্তা হিসেবে ১৯৯৩ সালের এপ্রিলে পররাষ্ট্র মন্ত্রণালয়ে চাকুরিজীবন শুরু করে তিনি বিভিন্ন দেশে মিশন, হাইকমিশনে দায়িত্ব পালন করেন। কর্মজীবনে তিনি ২০০৪ সাল থেকে ২০০৮ সাল পর্যন্ত রোমের বাংলাদেশ দূতাবাসে সুনামের সঙ্গে কাউন্সিলরের দায়িত্ব পালন করেন। নিউইয়র্কের কনসাল জেনারেল হিসেবে নিয়োগ পাওয়ার আগে তিনি ওয়াশিংটন ডিসি, নাইরোবি, দোহা ও কুয়েতসহ বিভিন্ন দেশের বাংলাদেশ মিশনে দায়িত্ব পালন করেন।      তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইতালিতে বাংলাদেশের রাষ্ট্রদূত বিষয়শ্রেণী:বাংলাদেশের রাষ্ট্রদূত